b'\n_START_ARTICLE_\nDredas\n_START_SECTION_\nApie film\xc4\x85\n_START_PARAGRAPH_\nFilmas sukurtas nepriklausomos JK kino studijos \xe2\x80\x9eDNA Films\xe2\x80\x9c. Finansavimu pasir\xc5\xabpino \xe2\x80\x9eReliance Entertainment\xe2\x80\x9c. Pagrindin\xc4\x97s filmavimo vietos: PAR miestai Keiptaunas ir Johanesburgas. Filmo premjera \xc4\xafvyko 2012 m. rugs\xc4\x97jo 7 d. D. Britanijoje. Filmo biud\xc5\xbeetas siek\xc4\x97 apie 45 mln. JAV doleri\xc5\xb3. \xe2\x80\x9eDredas\xe2\x80\x9c nebuvo komerci\xc5\xa1kai s\xc4\x97kmingu. iki 2012 m. pabaigos jis kino teatruose surinko vir\xc5\xa1 36,4 mln. JAV doleri\xc5\xb3. _NEWLINE_Filme pasakojama fantastinio ateities tvarkdario \xe2\x80\x9eteis\xc4\x97jo\xe2\x80\x9c Dredo kova su ateities miesto nusikalt\xc4\x97liais. Dredas yra antroji komiks\xc5\xb3 serijos \xe2\x80\x9eTeis\xc4\x97jas Dredas\xe2\x80\x9c adaptacija. Pirmoji, 1995 m. filmas \xe2\x80\x9eTeis\xc4\x97jas Dredas\xe2\x80\x9c, buvo nes\xc4\x97kminga tiek komerciniu, tiek kritik\xc5\xb3 \xc4\xafvertinimo po\xc5\xbei\xc5\xabriu. \xe2\x80\x9eDredas\xe2\x80\x9c labiau seka komiks\xc5\xb3 turiniu, jame teis\xc4\x97jas Dredas nenusimauna \xc5\xa1almo, kaip ankstesniame filme.\n_START_SECTION_\nSiu\xc5\xbeetas\n_START_PARAGRAPH_\nVeiksmas vyksta tolimoje ateityje. Po branduolini\xc5\xb3 kar\xc5\xb3 didesnioji JAV dalis virto radioaktyvia dykuma, pavadinta \xe2\x80\x9ePrakeikt\xc4\x85ja \xc5\xbeeme\xe2\x80\x9c. 800 mln. \xc5\xbemoni\xc5\xb3 gyvena giganti\xc5\xa1kame mieste, kuris t\xc4\x99siasi nuo dabarties Bostono iki Va\xc5\xa1ingtono. Miestas pavadintas Mega Si\xc4\x8diu Vienas (Mega-City One). Jame klesti nusikalstamumas. Vieninteliai tvarkos palaikytojai yra pareig\xc5\xabnai, vadinami \xe2\x80\x9eteis\xc4\x97jais\xe2\x80\x9c. Jie yra ir teis\xc4\x97jai, ir budeliai. Savaranki\xc5\xa1kai tiria bylas ir priima nuosprend\xc5\xbeius._NEWLINE_Vienam labiausiai patyrusi\xc5\xb3 teis\xc4\x97j\xc5\xb3, Dredui, patikima apmokinti ir i\xc5\xa1bandyti 21 met\xc5\xb3 teis\xc4\x97j\xc5\xb3 amato kursant\xc4\x99 Anderson. Ji nei\xc5\xa1laik\xc4\x97 mokyklini\xc5\xb3 egzamin\xc5\xb3 ir vyriausioji teis\xc4\x97ja nori suteikti antr\xc4\x85 \xc5\xa1ans\xc4\x85, i\xc5\xa1bandant j\xc4\x85 realioje teis\xc4\x97j\xc5\xb3 darbo situacijoje. Anderson yra ypatinga - ji yra mutant\xc4\x97, galinti \xc4\xafsiskverbti \xc4\xaf kit\xc5\xb3 \xc5\xbemoni\xc5\xb3 mintis ir prisiminimus. Jos t\xc4\x97vai mir\xc4\x97 anksti nuo radiacijos prie miesto sien\xc5\xb3 ir Anderson nori panaudoti savo sugeb\xc4\x97jimus pad\xc4\x97dama geriems \xc5\xbemon\xc4\x97ms. Teis\xc4\x97jas Dredas ir Anderson imasi tirti atsitikimo, kuriame u\xc5\xbefiksuoti trys numesti nuo namo negyv\xc4\x97liai nudirtomis odomis. Byla atveda juos \xc4\xaf vien\xc4\x85 baisiausi\xc5\xb3 miesto kvartal\xc5\xb3._NEWLINE_Tirdami byl\xc4\x85, teis\xc4\x97jas Dredas ir Anderson sulaiko narkotik\xc5\xb3 pardavin\xc4\x97toj\xc4\x85 Kej\xc5\xb3 pastate, kurio kieme buvo numesti trys negyv\xc4\x97liai. Anderson nustato, kad Kajus prisid\xc4\x97j\xc4\x99s prie \xc5\xbemog\xc5\xbeudys\xc4\x8di\xc5\xb3. Jie ne\xc5\xbeino, kad Kejus priklauso organizuotai nusikalt\xc4\x97li\xc5\xb3 gaujai, kuri gamina ir platina narkotikus \xc5\xa1iame pastate. Gaujai vadovauja buvusi prostitut\xc4\x97 pravarde Ma-Ma. Ji bijo, kad Kejus gali i\xc5\xa1duoti gaujos versl\xc4\x85. Nesp\xc4\x97jus teis\xc4\x97jams su Kejumi i\xc5\xa1eiti i\xc5\xa1 pastato, jo visi i\xc5\xa1\xc4\x97jimai yra u\xc5\xbeblokuojami ir Ma-Ma kreipiasi \xc4\xaf 200 auk\xc5\xa1t\xc5\xb3 pastato bloko nusikalt\xc4\x97lius pra\xc5\xa1ydama nu\xc5\xbeudyti teis\xc4\x97jus ...'